lflage/wiki-talks huggingface dataset:
Keskustelu:Maire Hyvönen

message: Onkohan tämä Maire Hyvönen sama kun Maire Karila joka on kirjoittanut pari näytelmää, ja josta on älyttömän vaikea löytää tietoja. Syntymäaika ja paikka ovat muuten samat mutta syntymävuodessa on heittää yhdellä: Karila s. 1920 ja Hyvönen s. 1919. Tuolla Karilan artikkelissa ei ole toimivaa lähdettä eikä webarcivestakaan ole apua.
replies: text: Maire Karila syntyi 1919 Helsingissä. Hänen elämästään ja urastaan ei toistaiseksi ole muuta tietoa kuin se, että hän parinkymmenen vuoden mittaan (1937–58) näytteli pikku rooleja lähinnä Suomen Filmiteollisuuden (SF) ja Suomi-Filmin elokuvissa. Maire Hyvönen on siitä harvinainen näyttelijä, että hän on esiintynyt elokuvissa kolmella nimellä: Maire Karilana, Maire Ropposena ja useimmin Maire Hyvösenä.. --Linkkerpar™ 25. lokakuuta 2020 kello 14.41 (EET)

text: Ovat ilmeisesti sama henkilö. SKS:n vuonna 1985 julkaiseman Suomen kirjailijat 1945–1980 -hakuteoksen mukaan (s. 236) Pasuunapaholainen- ja Keväthurmaa -näytelmät kirjoittanut kirjailija Maire Karila on ollut naimisissa Mauno Ilmari Hyvösen kanssa ja toiminut näyttelijänä. Myös tämä teos väittää hänen syntyneen 19.5.1920, joten vuosiluku on väärin joko SKS:llä tai Elonetissä. Artikkelit pitää yhdistää. --Risukarhi (keskustelu) 26. lokakuuta 2020 kello 17.49 (EET)
replies: text: :Kiitos vaivannäöstä. Yhdistän ne jossain vaiheessa. --Linkkerpar™ 26. lokakuuta 2020 kello 18.04 (EET)
replies: text: ::Yhdistäminen ei ollut iso vaiva, joten tein sen jo itse. En tuonut kirjailija-tietolaatikkoa tähän, kun artikkeli käsittelee henkilöä ensisijaisesti näyttelijänä ja kirjallista tuotantoa on vähän. Wikidatakohteiden yhdistäminen ei tosin minulta onnistunut. --Risukarhi (keskustelu) 26. lokakuuta 2020 kello 18.11 (EET)
replies: text: ::: Yhdistin Wikidata-kohteet. Sitä varten täytyy kai ottaa Wikidatan asetuksista käyttöön Merge-pienoisohjelma, jolloin saa esiin tutun Lisää-valikon, jossa on kuitenkin Siirrä- ja muiden toimintojen sijaan ”Merge with...” Voi olla, että on muitakin tapoja tehdä tämä, mutta itse olen käyttänyt tuota pienoisohjelmaa. --Paranaja (keskustelu • muokkaukset) 26. lokakuuta 2020 kello 18.24 (EET)
replies: text: ::::Yritin yhdistää mergellä, mutta se ei ilmeisesti onnistunut, koska en tajunnut ensin poistaa fi-wiki-linkkiä toisesta Wikidata-kohteesta. --Risukarhi (keskustelu) 26. lokakuuta 2020 kello 18.31 (EET)
Tässä vielä muutama muu tieto, joita en lisännyt artikkeliin: Suomen kirjailijoiden mukaan Maire Karilan vanhemmat ovat olleet liikkeenomistaja K. G. Karila ja Maria Almgren. Ropponen-sukunimen alkuperä ei sen sijaan ilmene. Toinen puoliso Erkki Honkajuuri on saattanut olla pankinjohtaja Mauri Honkajuuren poika, koska esim. täällä mainitaan Maurilla olleen Erkki-niminen poika. --Risukarhi (keskustelu) 26. lokakuuta 2020 kello 18.31 (EET)
thread_title:  Onko Maire Hyvönen (s. 1919) sama henkilö kun näytelmäkirjailija Maire Karila (s. 1920)?
Keskustelu:All Together Now Suomi

message: Yritän ehtiä vielä tänään lisäämään 1. jakson esiintyjätiedot. Areeewiki (keskustelu) 25. lokakuuta 2020 kello 20.17 (EET)
replies: text: Tuolla lukee: "Osien jaksojen tulokset puuttuvat kokonaan..."

text: Kahden jakson tulokset puuttuvat, mutta tietenkin tärkeimpien eli semifinaalin ja finaalin... 213.28.228.216 28. lokakuuta 2022 kello 15.20 (EEST)

text: (Ainakin) Iltalehdessä on juttu ohjelman finaalista ja kahden parhaan pisteet oli muistaakseni siihen merkitty. Riittääkö se tähän artikkeliin? En tiedä. 213.28.228.216 28. lokakuuta 2022 kello 16.11 (EEST)

message: Todo-lista, mitä voisi ainakin lisätä tälle sivulle:
* Tuomarit-osio (julkkikset voisi ainakin mainita, mainittu IS:n ja HS:n jutuissa)
* Voisi täsmentää, mitä Sing off -vaihe tarkoittaa (lähteenä voisi käyttää esim. englanninkielisen Wikipedian All Together Now -artikkelia)
Areeewiki (keskustelu) 25. lokakuuta 2020 kello 22.01 (EET)
* Katsojaluvut voisi tallentaa omaan osioonsa (esim. taulukkoon)  
Areeewiki (keskustelu) 31. lokakuuta 2020 kello 07.30 (EET)
thread_title:  Muutoksia, joita voisi tehdä
Keskustelu:Jari Korkki

message: ...koska on julkaissut kirjan ja toimii näkyvällä paikalla. Artikkelin nimimerkkiä vertailemalla voi olla niinkin, alter ego on on myös tekijänä. Varamaan kannattaa politiikan puolueeton tuntija käydä kuittaamassa... --J Hokkanen (keskustelu) 26. lokakuuta 2020 kello 17.00 (EET)
thread_title:  Merkittävä
Keskustelu:Pasi Pirinen (trumpetisti)

message: On merkittävä. On levyttänyt sooloartistina Ondine-, Alba- ja Jase-merkeille ja on kantaesittänyt lukuisia teoksia trumpetille. Voittanut 1. palkinnon Ellsworth Smith -trumpettikilpailussa Yhdysvalloissa 1998 ja toisen palkinnon Concertino Praga -kilpailussa 1987. Valittiin Lieksan Vaskiviikon 'Vuoden Vaskisoittajaksi' vuonna 1999. --Kospo75 (keskustelu) 27. lokakuuta 2020 kello 08.01 (EET)
Pitäisikö tämä ip-osoitteen aloittama merkittävyyskeskustelu päättää heti? Merkittävyydessä ei ole mitään epäselvää. --Elena (keskustelu) 27. lokakuuta 2020 kello 12.14 (EET)
replies: text: Pistin kiinni wikipedia:Lumipallona per ekat kaksi kommenttia ja, koska on ollut Taideyliopiston Sibelius-Akatemian professorina ja palkittu niin tulos olisi ollut selvä. --Zache (keskustelu) 27. lokakuuta 2020 kello 12.26 (EET)
thread_title: Merkittävyys
Keskustelu:Ulla Soinne

message: IP-osoite on kyseenalaistanut nyt artikkeleita, joiden merkittävyydessä ei ole mitään epäselvää. Ulla Soinne on soittanut vuosikausia Tapiola Sinfoniettassa, joten hän on päätoimisena ammattitaiteilijana tottakai merkittävä. --Elena (keskustelu) 27. lokakuuta 2020 kello 12.17 (EET)
replies: text: Merkittävä per pitkä ura ammattitaiteilijana. --Zache (keskustelu) 27. lokakuuta 2020 kello 12.29 (EET)

text: Ei kai ammattitaiteilija ole automaattisesti merkittävä. Kyllähän silloin aika monta bändin jäsentäkin muuttuisi merkittäviksi. Kyllä mä tältäkin haluaisin enemmän aikaan kuin yhden "bändin" jäsenyyttä. Korkki74 (keskustelu) 28. lokakuuta 2020 kello 12.03 (EET)
replies: text: : Suuntaviivojen mukaan päätoimiset taiteilijat ovat pääsääntöisesti merkittäviä. --Elena (keskustelu) 30. lokakuuta 2020 kello 14.48 (EET)
thread_title: Merkittävyys
Keskustelu:Bibliothèque orientale

message: Mahtaisko mennä ? --Miihkali (K • M) 28. lokakuuta 2020 kello 12.46 (EET)
replies: text: Saisko tuohon kirjamallineen? --PtG (keskustelu) 28. lokakuuta 2020 kello 22.43 (EET)
replies: text: : Saisi. --Miihkali (K • M) 29. lokakuuta 2020 kello 09.55 (EET)
replies: text: :: Kannatan. --PtG (keskustelu) 13. marraskuuta 2020 kello 17.12 (EET)

text: Kannatan lupaavaksi, tosin miten on termin "itämaa" laita näin nykypäivänä, etenkin Wikipedian kaltaisessa objektiivisuuteen pyrkivässä julkaisussa? Kyseessähän on käsittääkseni aika eurosentrinen ja epämääräinen käsite, jolla voidaan viitata niin Lähi-itään kuin kauemmas Aasiaankiin. Toki artikkelissa käydään hyvin läpi orientalismia kritisivoivia tulkintoja mutta miten tuo termin käyttö itse artikkelissa? --Hedelmätiski (keskustelu) 11. joulukuuta 2020 kello 13.03 (EET)
replies: text: :Nää on ikuisuusongelmia, koska käsitteisiin liittyvät mielikuvat vaihtelevat jatkuvasti ja internetin vuoksi nykyään vielä melko nopeissa sykleissä. Mun mielestä itämaa-termi on tässä yhteydessä ihan okei, koska sitä käytetään orientalismi-käsitteen suomennoksena ja orientalismi taas on kirjan omassa historiallisessa kontekstissa ihan tavallinen sana, johon ei liity mitään sen kummempaa poliittista latausta. Käsitteen epämääräisyys ei myöskään ole tässä yhteydessä nähdäkseni mikään ongelma, koska koko kirjahan on nimenomaan kirjoitettu aikana, jolloin eurooppalaisten käsitykset Aasiasta olivat hyvin epämääräisiä. Paradoksaalisesti itämaa onkin tässä yhteydessä tarkka käsite kuvaamaan teoksen kirjoittajien ajatuksia juuri sen takia, että käsite on nykynäkökulmasta katsoen aivan yhtä epätarkka kuin teoksen kirjoittajien näkemykset Euroopan itäpuolella sijaitsevista alueista.--Henswick (keskustelu) 11. joulukuuta 2020 kello 16.10 (EET)
replies: text: :: Jotain tämmöistä olin tulossa sanomaan, mutta Henswick ehti ensin. Itämaat-sanaa voi pitää tässä yhteydessä suhteellisen vakiintuneena (esim. Teemu Ikosen 1700-luvun eurooppalaisen kirjallisuuden ensyklopedia), joskin jälkikolonialistinen traditio on suosinut termiä orientti. --Miihkali (K • M) 11. joulukuuta 2020 kello 18.04 (EET)

text: :: Kiitokset asiallisesta vastauksesta, kiva kuulla asiasta enemmän tietävältä :) ja kannatus totta kai pysyy . --Hedelmätiski (keskustelu) 11. joulukuuta 2020 kello 18.31 (EET)

text: Kannatus minultakin.--Henswick (keskustelu) 11. joulukuuta 2020 kello 16.10 (EET)

text: Kannatus. Tein pientä kielenhuoltoa, esim. sanajärjestys parissa kohdassa luontevammin suomeksi näin ja "ss." nykyään vain "s.". --Abc10 (keskustelu) 11. joulukuuta 2020 kello 18.27 (EET)

text: Käy erinomaisesti minunkin mielestäni. --Prospero One (keskustelu) 14. joulukuuta 2020 kello 14.23 (EET)
Merkkaan keskustelun perusteella. J.K Nakkila (keskustelu) 16. joulukuuta 2020 kello 17.25 (EET)
</div>
thread_title:  Laatuarviointi
Keskustelu:Antoine Galland

message: Ei ole pituudella pilattu, mutta menisikö kuitenkin ? --Miihkali (K • M) 28. lokakuuta 2020 kello 12.57 (EET)
replies: text: Ei ole yksityiselämästä eli perheestä ja kuolemasta tietoa? Näitähän usein toivotaan myös. --PtG (keskustelu) 29. lokakuuta 2020 kello 22.02 (EET)
replies: text: : En ole valitettavasti löytänyt aiheesta mitään. --Miihkali (K • M) 17. marraskuuta 2020 kello 15.42 (EET)
replies: text: :: Ei taida mennä läpi. Arkistoin. --Miihkali (K • M) 19. marraskuuta 2020 kello 14.55 (EET)
</div>
thread_title:  Laatuarviointi
Keskustelu mallineesta:Fedoran julkaisut

message: : tuo nimimuutos on nyt heikompi, vertaa "Henkilöauto Toyotan mallit", yleensä nimi tulee ensin ja sitten tyyppi, ei toisinpäin. Ipr1 (keskustelu) 28. lokakuuta 2020 kello 19.30 (EET)
replies: text: Kirjataan tähän, että tämän mallineen edellinen nimi oli täysin kieliopin vastainen. Kielioppia noudattava teksti on aina huomattava parannus. --Crt 28. lokakuuta 2020 kello 20.24 (EET)
replies: text: : : onko se hyväksyttävää jos asia on silloin virheellistä? Järjenvastaiselta se ainakin kuulostaa. Ipr1 (keskustelu) 29. lokakuuta 2020 kello 03.26 (EET)
replies: text: ::Mitähän se Ipr1 oikein höpisee. Wikipediassa käytetään paljonkin vastaavaa nimeämistyyliä. Olisi myöskin upeaa, jos lopettaisit tarpeettomien hälytysilmoituksien aiheuttamisen. --Crt 29. lokakuuta 2020 kello 06.16 (EET)
thread_title:  Nimimuutoksesta
Keskustelu:Ülemistejärvi

message: Sivun otsikkoon on lisättävä sanan järvi edelle "n".  –Kommentin jätti TheNCVyt20‎ (keskustelu – muokkaukset) 28. lokakuuta 2020 kello 21.21‎ (EET)‎
replies: text: Järven virolainen nimi on Ülemiste, ja sen perään voi lisätä (aina) sana järv. Sanat kirjoitetaan joskus yhteen. Erilleen kirjoitettuna se tarkoittaa Ülemisten järvi (lihavoinnit suomalaisten taivutuksia). Eestissä ei yleisesti genetiiviä taivuteta näkyviin, vaan se päätellään asiayhteydestä. TheNCVyt20 ehdottaa suomalaiseksi kirjoitusasuksi Ülemisten järvi tai Ülemistenjärvi, ei ole sama, mitä kielitoimista ehdottää. Sen muoto on Ülemistejärvi. Jos uuteen ulkoasuun on olemassa lähde, sen voisi lisätä tähän huomenna (?). Ellei ole, käytetänkö kielitoimiston ulkoasua?--J Hokkanen (keskustelu) 28. lokakuuta 2020 kello 23.10 (EET)
replies: text: :Kannatan kielitoimiston muodossa pitäytymistä. Noista muista voisi tehdä ohjaussivuja, koska niillä löytyy osumia hakukoneella ihan luotettaviltakin sivuilta. "Ülemiste-järvi" viivalla on kanssa melko yleinen muoto. --Suomalta (keskustelu) 30. lokakuuta 2020 kello 22.45 (EET)
replies: text: ::Teen ohjaussivun muodolle Ülemiste-järvi, mutta ohjaussivu muodolle Ülemiste järv on jo tehty.--J Hokkanen (keskustelu) 31. lokakuuta 2020 kello 10.47 (EET)
thread_title:  Nimi
Keskustelu:Harri

message: Nyt Suomessa käytetyn suomenkielisen etunimen alkuperän lähteistää norjankielinen lähde (jos edes lähteistää, vaiko vain kappaleen viimeisen, Norjasta kertovan virkkeen? -. Linkki ei auennut kun koetin avata archive.orgissa). Pitäisi etsiä mieluiten suomalainen lähde, joka vahvistaisi Suomessa käytössä olevan suomenkielisen nimen alkuperän.--Urjanhai (keskustelu) 29. lokakuuta 2020 kello 08.18 (EET)
Toinen: Sanotaan: "Harry on kahden Shakespearen näytelmien henkilöhahmo (nimellä Henry)". Miten voi olla "Harry nimellä Henry"? Joko on Haryy tai tai on Henry, tai sitten pitää avata, miten voi olla "Harry nimellä Henry" (ja millä kielellä, jos en alkukielessä eri tavoin kuin suomennoksissa, niin ei edes kuulu fi-wikipediaan).--Urjanhai (keskustelu) 29. lokakuuta 2020 kello 08.27 (EET)
thread_title: Epäselviä kohtia
Keskustelu:Kuningasrubiini

message: Yhdessä muumikirjassa esiintynyt fiktiivinen esine, ei varmaan tarvinne omaa artikkeliaan, tai ei ainakaan tällä sisällöllä. Enemmänkin kerrottavaa kai olisi, mutta sittenkin käsittely artikkelissa Taikurin hattu varmaan riittäisi? --Risukarhi (keskustelu) 29. lokakuuta 2020 kello 15.56 (EET)
replies: text: Olen samaa mieltä. --Suomalta (keskustelu) 30. lokakuuta 2020 kello 22.40 (EET)

text: Moni tämän tietää, mutta ei tästä kyllä taida olla omaksi artikkeliksi.--MAQuire (keskustelu) 30. lokakuuta 2020 kello 22.44 (EET)

text: Tervemenoa vain. Google-haulla kuningasrubiini löytyy kyllä runsaasti tuloksia, mutta ainakin ensimmäiset ovat pääasiassa ranne- ja kaulakoruja, muumimukeja, riipuksia ym. rihkamaa. --Vyörykkä (keskustelu) 30. lokakuuta 2020 kello 23.06 (EET)
thread_title:  Merkittävyys
Keskustelu:Rosa ’Agnes’

message: Olisikohan Rosa ’Agnes’ oikeampi nimi artikkelille? –Jnovikov (ᛕᛈᛇᛕ∪ᛇᏖᛈᏞ∪) 30. lokakuuta 2020 kello 17.49 (EET)
replies: text: Mielestäni ei, koska tämä on suomenkielinen Wikipedia ja Rosa ei ole suomenkielinen termi (ruusu on). Lamminew (keskustelu) 30. lokakuuta 2020 kello 18.08 (EET)
replies: text: :Nyt artikkelin nimestä saa ellaisen vaikutelman, että "Agnes" olisi ruusun kansankielinen nimi. –Jnovikov (ᛕᛈᛇᛕ∪ᛇᏖᛈᏞ∪) 30. lokakuuta 2020 kello 18.12 (EET)

text: :Tietyille kasvilajeille ja -lajikkeille on annettu kansankielinen suomenkielinen nimi. Tälle ei. –Jnovikov (ᛕᛈᛇᛕ∪ᛇᏖᛈᏞ∪) 30. lokakuuta 2020 kello 18.15 (EET)

text: :Siirsin sivun koska Agnes (ruusu) -nimelle ei näyttäisi olevan tarpeeksi hyviä perusteita. –Jnovikov (ᛕᛈᛇᛕ∪ᛇᏖᛈᏞ∪) 30. lokakuuta 2020 kello 18.22 (EET)
replies: text: ::Wikipedian ohjeistuksen mukaan: "Wikipedian artikkelin nimen tulee olla sellainen, jolla aiheeseen viitataan suomen yleiskielessä." Jos sanalla on useita merkityksiä: "Artikkelit nimetään esimerkiksi tähän tapaan: Amazon (joki)". Katso ohje osoitteessa: https://fi.wikipedia.org/wiki/Ohje:Artikkelin_nimi. Suomen yleiskielessä Agnes-ruususta ei käytetä ilmaisua Rosa Agnes, vaan käytetään nimenomaan käsitettä Agnes-ruusu. Agnes sanalla on useita merkityksiä. Se on Agnes Carlssonin albumin nimi, joka on Wikipediassa nimetty näin: Agnes (albumi). Se on myös Atlantilla vuonna 1972 riehunut hurrikaani ja naisen nimi. Antaa nyt artikkelin nimen olla Rosa Agnes, kun teit jo siirron. Viisas väistää. Lamminew (keskustelu) 30. lokakuuta 2020 kello 19.11 (EET)
thread_title:  Nimi
Keskustelu:Berliner Stadtschloss

message: Linnan uudelleenrakennustyöt ovat ilmeisesti nyt lähellä valmistumistaan. Voisi varmaan miettiä, tulisiko tämän artikkelin käsitellä jatkossa ensisijaisesti uutta rakennusta vai tulisiko sille luoda oma artikkeli nimelle Humboldt Forum ja pyhittää tämä käsittelemään vuonna 1950 purettua alkuperäistä rakennusta. Jos molemmat käsitellään samassa artikkelissa, tämä voidaan myös siirtää nimelle Humboldt Forum. --Risukarhi (keskustelu) 30. lokakuuta 2020 kello 19.08 (EET)
replies: text: Kannatan erillistä artikkelia. Kyseessä ovat eri rakennukset ja vain julkisivu on sama. --Gwafton (keskustelu) 1. marraskuuta 2020 kello 19.59 (EET)
thread_title:  Uudelleenrakennettu linna
Keskustelu:Opel Manta

message: Valmistusmaan kohdalla olisi mielestäni hyvä lukea nimenomaan Länsi-Saksa, koska valtio oli auton valmistusvuosina jaettu itäiseen ja läntiseen osaan.--Christian Valley (keskustelu) 30. lokakuuta 2020 kello 20.33 (EET)
thread_title: Valmistusmaa
Keskustelu:Stellar Dawn

message: Heikosti lähteitä, ei julkaistu -> pois. Kehittäjän sivulle voi jättää maininnan että ollut kehitteillä mutta ei tarvitse omaa artikkelia. Ipr1 (keskustelu) 30. lokakuuta 2020 kello 23.43 (EET)
replies: text: Samaa mieltä, aika lailla mediakäsittely on vain trailerin julkaistusta kertovaa kuin jokaisesta muusta videopelistäkin. --AinScept (keskustelu) 30. lokakuuta 2020 kello 23.44 (EET)

text: Itse antaisin vaihteeksi yleisön päättää. Näyttökertojen perusteella sivu on kiinnostanut jotakuta lähes päivittäin, joten sitä on pidettävä merkittävänä. Vertailun vuoksi ensimmäisellä vastaantulleella satunnaisella artikkelilla (Roamer) on vain kaksinkertaisesti näyttökertoja , ja monella muulla on vielä vähemmän (esim. tällä). Sitä paitsi sivu löytyy kolmesta muustakin kieliversiosta. --Vyörykkä (keskustelu) 30. lokakuuta 2020 kello 23.50 (EET)
replies: text: :Näyttökerroilla ei ole väliä merkittävyyden kannalta. Niitä voi tulla satunnainen artikkeli -painikkeesta, luokkien kautta, linkeistä muista artikkeleista, sattumanvaraisista hakutuloksista, tuoreista muutoksista jos sivu nousee näkyville jne. Ei myös ole tietoa miten sivulle päätyneet ovat sinne tulleet, mikä myös laskee tuon todistuksen arvoa. Katsojilla voi olla useita mahdollisia syitä miten he ovat päätyneet artikkelin sivulle, mistä monet ei puolusta mitenkään merkittävyyttä. Ei ole tietoa ovatko nuo saapuneet artikkeliin tarkoituksella vai vahingossa (etsineet toista samannimistä/kaltaista tuotetta, satunnainen artikkeli -painike jne.) En-wikissä on kohtuu hyvä essee tästä: en:Wikipedia:Arguments_to_avoid_in_deletion_discussions#Pageview_stats --Suomalta (keskustelu) 31. lokakuuta 2020 kello 00.10 (EET)
En välttämättä poistaisi. 2010-luvun taitteessa Jagex oli tämän genren ykkösnimiä Wowin jälkeen, ja lähdekäsittelyäkin löytyy minusta aivan tarpeeksi Stellar Dawn ja Mechscape -hakutermeillä. Mutta vähintäänkin nyt osioksi Jagexin artikkeliin. --Kissa21782 (keskustelu) 3. marraskuuta 2020 kello 10.13 (EET)
Eiköhän tämä ole käsitelty, tehdään ohjaus Jagexiin. --Höyhens (keskustelu) 15. marraskuuta 2020 kello 16.32 (EET)
thread_title:  Merkittävyys
Keskustelu:Yhdysvaltain valitustuomioistuin

message: Siirretty sivulta Keskustelu käyttäjästä:PeeKoo --PeeKoo 31. lokakuuta 2020 kello 12.06 (EET)
Muutit monikon yksikköön ja myös sanan toiseksi. Saisiko vähän perustelujakin? --Pxos (keskustelu) 28. lokakuuta 2020 kello 23.54 (EET)
replies: text: Kuten kirjasin muutokseen perusteluksi, artikkelin nimen tulee olla yksikössä perustuen tähän: Ohje:Artikkelin_nimi#Artikkelin_nimi_yksikössä. Valitus- ja vetoomustuomioistuin ovat kumpikin käytettyjä suomennoksia, joten niiden osalta sanavalinnalla ei ole väliä – palautin alkuperäisen otsikon. --PeeKoo 31. lokakuuta 2020 kello 12.06 (EET)
replies: text: : Nyt tietysti otsikko ja teksti poikkeavat toisistaan. Valitust.i. mainitaan otsikossa ja alussa rinnakkaisnimenä, mutta itse tekstissä puhutaan vetoomustuomioistuimesta. Kielenhuoltokahvihuoneessa puhuttiin äskettäin, kuinka vaikeaa on kääntää suomeksi yhdysvaltalaisten oikeushimmeleiden nimiä, ja tästä on tullut uusi miinusmerkki listaan, koska tilanne ei ole kovin onnistunut. --Pxos (keskustelu) 31. lokakuuta 2020 kello 16.03 (EET)
replies: text: :: Molemmat sanat ovat sinänsä "oikein" eikä kumpikaan ole ensisijainen. --PeeKoo 1. marraskuuta 2020 kello 18.45 (EET)
replies: text: ::: Your Finnishing is as good as mine. --Pxos (keskustelu) 1. marraskuuta 2020 kello 18.59 (EET)
thread_title:  Artikkelin nimi
Keskustelu:Ringa Manner

message: The Hearing -sooloprojektista olisi mahdollista tehdä myös erillinen sivu. Koska kyseessä on kategorisesti Ringa Mannerin sooloalias, koin perustelluksi The Hearingia koskevien tietojen keräämisen toistaiseksi osaksi tätä artikkelia, johon on uudelleenohjaus The Hearing -sivulta. --Istas (keskustelu) 31. lokakuuta 2020 kello 20.25 (EET)
thread_title:  The Hearing osana artikkelia
Keskustelu:Anu Ubaud

message: Palautin käyttäjän poiston lähteistetystä kappaleesta. Henkilöartikkelissa voi esittää myös henkilön esittämiä näkemyksiä valikoivasti ja lähteistetysti. Yksi syy on se, että henkilöä koskeva artikkeli ei saa olla pelkkä ansioluettelo. Artikkelissa voisi olla ehkä enemmänkin Anu Ubaudin näkemyksiä.--Kulttuurinavigaattori (keskustelu) 1. marraskuuta 2020 kello 00.07 (EET)
replies: text: Joo, tietysti voi. Mutta nykyinen osio on täysin epämääräinen. Miksi nämä näkemykset ovat jotenkin oleellisia? --PtG (keskustelu) 1. marraskuuta 2020 kello 10.53 (EET)
replies: text: : Oleellisia ja kontekstoituja näkemyksiä kannattaa lisätä.--Kulttuurinavigaattori (keskustelu) 1. marraskuuta 2020 kello 12.09 (EET)
replies: text: :: Ja epäoleellisia poistaa. Eli miksi nämä nykyiset näkemykset ovat oleellisia? Siihen ei tullut vielä vastausta. Mun mielestä Käyttäjä:LaLiraDiApollon muokkaus oli perusteltu, ja jotta ei mennä muokkaussotaan, asiasta on varmaan hyvä käydä keskustelua. --PtG (keskustelu) 2. marraskuuta 2020 kello 10.07 (EET)
thread_title:  Voi esittää myös näkemyksiä
Keskustelu luokasta:Virolaiset puolueittain

message: Tässä luokassa on nykyisellään luokat :Luokka:Isänmaaliiton poliitikot‎, :Luokka:Res Publican poliitikot‎ ja :Luokka:Isänmaan ja Res Publican liiton poliitikot‎... Nykyinen näiden kaikkien yhdistelmä ja seuraaja Isänmaa puuttuu luokittelusta kokonaan. Nuo luokat ovat melko pieniä ja ehkä Isänmaan ja Res Publican liiton kohdalla voisi miettiä tarvitseeko se omaa luokkaansa, koska sen nimihän on vaihtunut vuonna 2018, mutta sisällöllisesti sen uskoisi olevan täysin sama kuin Isänmaan. Pitäisikö tuo uudelleennimetä? --Suomalta (keskustelu) 1. marraskuuta 2020 kello 20.51 (EET)
thread_title:  Isänmaa, Isänmaaliitto, Res Publica sekä Isänmaan ja Res Publican liitto
Keskustelu:Franz Conrad von Hötzendorf

message: Tämä ei mielestäni ole vielä ihan lupaavan luokkaa, mutta sen verran lähellä kuitenkin, että pikku muotoilulla menisi sellaisesta. Onko kanssaihmisillä ideoita toteutettavaksi? Tuota kahdessa kappaleessa toistuvaa mainintaa aliupseerien menetyksistä vähän mietin, josko sen saisi muotoiltua toisin. Hautapaikasta lisään pikapuoliin jonkun maininnan tekstiinkin. --Prospero One (keskustelu) 2. marraskuuta 2020 kello 13.13 (EET)
replies: text: Onko tietoa, miksi Conrad menetti ensimmäisen kerran esikuntapäällikkyyden ja miksi hänet sitten valittiin muutaman vuoden päästä takaisin? Mitä tarkoittaa, että hän oli ohittanut "älyllisen huippunsa"? Voi toki olla, että 60-vuotias ei ole enää älykkäimmillään, mutta aika harvoin varmaan päälliköt ovat kolmikymppisiä. --PtG (keskustelu) 7. marraskuuta 2020 kello 20.13 (EET)
replies: text: :Hupsis, selostin tuosta von Aehrenthalia käsittelevässä artikkelissa syvällisemmin, mutta tässä jäi vähän epäselväksi. Korjasin äsken asian. Mitä tulee jälkimmäiseen, niin Tuckerin toimittamassa teoksessa tosiaan sanotaan ”...his appointment came after he had passed his intellectual peak.” Jos tuo on niin ilmiselvä asia että ei tarvitse mainita, niin kai sen poistaakin voi. --Prospero One (keskustelu) 8. marraskuuta 2020 kello 13.49 (EET)
replies: text: ::Se on varmaan vähän samanlainen luonnehdinta, kun puhutaan urheiliasta uran huipun jälkeen. Jos oikeasti kyse ei ole jostain muistisairaudesta tms. se on kuulostaa vähän oudolta ilmaukselta imo.

text: ::"Hän oli hyvin juutalais- ja slaavivastainen[16], minkä lisäksi hän osoitti syvää epäluuloa Itävalta-Unkarin ei-saksalaista väestöä kohtaan" jos jälkimmäinen lause ei tarkota erikseen unkarilaisia, käytännössä siinä toistetaan sama asia kahella eri tavalla.

text: ::Muuten sisältänee perusasiat.  J.K Nakkila (keskustelu) 8. marraskuuta 2020 kello 16.38 (EET)
replies: text: :::Saksin vähän henkilökuvaa äsken parempaan muotoon. --Prospero One (keskustelu) 9. marraskuuta 2020 kello 14.15 (EET)

text: Kannatan , merkitsen ja arkistoin. --Miihkali (K • M) 19. marraskuuta 2020 kello 14.50 (EET)
</div>
thread_title:  Laatuarviointi